Source: https://kuria-birosag.hu/hu/onkugy/kof500120152-szamu-hatarozat
Timestamp: 2020-06-03 09:45:50+00:00

Document:
Köf.5.001/2015/2. számú határozat | Kúria
Köf.5.001/2015/2. számú határozat
Az ügy száma: Köf.5001/2015/2.
Az indítványozó: Ambrusné Salap Szilvia
(3450 Mezőcsát, Mikes Kelemen u. 10.)
Az érintett önkormányzat: Mezőcsát Város Önkormányzata (3450 Mezőcsát, Hősök tere 1.)
Az ügy tárgya: átmeneti segély iránti kérelem
- A Kúria Önkormányzati Tanácsa Mezőcsát Város Önkormányzatának a szociális ellátásokról szóló 4/2011. (III.1.) sz. rendeletének (a továbbiakban: Ör.) Alaptörvény-ellenességének és törvényellenességének megállapítására és megsemmisítésére irányuló eljárást megszünteti.
1. A magánszemély indítványozó indítványában kérte az Ör. 7. §-a Alaptörvény-ellenességének, valamint törvényellenességének megállapítását és megsemmisítését.
3. Ezen szabályok alapján megállapítható, hogy a Kúria elsődlegesen az önkormányzati rendeletek más jogszabályba ütközését vizsgálja, ugyanakkor ahogyan azt az Alkotmánybíróság 3097/2012. (VII.26.) AB végzésében illetve 3107/2012. (VII. 26.) AB végzésében is megállapította, a jogi szabályozás nem zárja ki, hogy a Kúria Önkormányzati Tanácsa az Alaptörvény-ellenesség tekintetében is döntsön.
4. A Bszi. 48.§ (1) bekezdése szerint a Kúria Önkormányzati Tanácsának normakontroll eljárását „a helyi önkormányzattal szemben a felette törvényességi felügyeleti jogot gyakorló fővárosi és megyei kormányhivatal”, a 48.§ (1a) bekezdés alapján az alapvető jogok biztosa, valamint a 48.§ (3) bekezdés alapján a bíró kezdeményezheti, „ha a bírónak az előtte folyamatban lévő egyedi ügy elbírálása során önkormányzati rendelet olyan rendelkezését kell alkalmaznia, amelynek más jogszabályba ütközését észleli”. E rendelkezésekből az a következtetés adódik, hogy a Kúria Önkormányzati Tanácsa hatáskörrel rendelkezik az Ör. törvényességi felülvizsgálatára, ám előtte absztrakt normakontroll eljárást a kormányhivatalokon, az alapvető jogok biztosán és a peres ügyben ítélkező bírákon kívül magánszemélyek, jogi személyek nem kezdeményezhetnek.
5. A Bszi. 51.§ (1) bekezdés a) pontja értelmében az Önkormányzati Tanács az indítvány beérkezésétől számított 15 napon belül érdemi vizsgálat nélkül elutasítja az indítványt, ha azt nem az arra jogosult fővárosi és megyei kormányhivatal vagy az egyedi ügyben eljáró bíró nyújtja be. A Bszi. 51.§ (2) bekezdés b) pontja értelmében pedig az Önkormányzati Tanács az eljárást megszünteti, ha az (1) bekezdés alapján az indítványt érdemi vizsgálat nélkül el kellett volna utasítania. A fentiek alapján a Kúria Önkormányzati Tanácsa az Ör. tekintetében az eljárást megszüntette.
6. Nincs helye absztrakt normakontroll eljárás lefolytatásának, ezért az eljárást meg kell szüntetni, ha azt nem a jogszabály által erre feljogosított személy illetve szerv kezdeményezte.
Budapest, 2015. április hó 07.

References: Kúria

 Kúria 
 Kúria 
 Kúria 
 Kúria 
 Kúria 
 Kúria